CELEX: 62017TN0435
Language: et
Date: 2017-03-30 00:00:00
Title: Kohtuasi T-435/17: 30. märtsil 2017 esitatud hagi – Grendene versus EUIPO – Hipanema (HIPANEMA)

28.8.2017   
            
            
               ET
            
            
               Euroopa Liidu Teataja
            
            
               C 283/54
            
         30. märtsil 2017 esitatud hagi – Grendene versus EUIPO – Hipanema (HIPANEMA)
   (Kohtuasi T-435/17)
   (2017/C 283/83)
   Hagiavalduse keel: hispaania
   
      Pooled
   
   
      Hageja: Grendene, SA (Sobral, Brasiilia) (esindaja: advokaat J. L. de Castro Hermida)
   
      Kostja: Euroopa Liidu Intellektuaalomandi Amet (EUIPO)
   
      Teine menetluspool apellatsioonikojas: Hipanema (Pariis, Prantsusmaa)
   
      Andmed EUIPO menetluse kohta
   
   
      Vaidlusaluse kaubamärgi omanik: apellatsioonikoja menetluse teine pool
   
      Vaidlusalune kaubamärk: Euroopa Liitu nimetav rahvusvaheline kujutismärk, mis sisaldab sõnalist osa „HIPANEMA“ – Euroopa Liitu nimetav rahvusvaheline registreering nr 1 154 586
   
      Menetlus EUIPOs: vastulausemenetlus
   
      Vaidlustatud otsus: EUIPO teise apellatsioonikoja 20. jaanuari 2017. aasta otsus asjas R 629/2016-2
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus ja asendada see otsusega, milles tuvastatakse vaidlusaluse kaubamärgiga hõlmatud kaupade ja vastulause esitaja varasemate kaubamärkidega tähistatavate kaupade seotus ulatuses, mis on vajalik, et hinnata nende kaupade sarnasust ELi kaubamärgi määruse artikli 8 lõike 1 punkti b tähenduses;
            
         
               —
            
            
               olles tuvastanud kaupade sarnasuse, kontrollida vastandatud kaubamärkide sõnalist sarnasust, mida ei tehtud ei vastulausemenetluses ega kaebuse menetlemisel, järeldada, et kaubamärgid on foneetiliselt ja semantiliselt identsed ning graafiliselt sarnased, tuvastada vastandatud kaubamärkide rahumeelse kooseksisteerimise võimatus ning lõpuks lükata tagasi taotlus kaitsta Euroopa Liidus rahvusvahelist kaubamärki nr 1 154 586 „HIPANEMA“ klassi 14 kuuluvate kaupade jaoks. Juhul kui Üldkohus leiab, et tal puudub selleks pädevus, saata asi EUIPO apellatsioonikojale, kohustades teda lähtuma vastandatud kaubamärkidega hõlmatud kaupade sarnasusest.
            
         
      Väide
   
   
               —
            
            
               Määruse nr 207/2009 artikli 8 lõike 1 punkti b rikkumine.